****

**ΤΜΗΜΑ ΚΤΗΝΙΑΤΡΙΚΗΣ**

**ΤΟΜΕΑΣ ΚΛΙΝΙΚΩΝ ΚΤΗΝΙΑΤΡΙΚΩΝ ΣΠΟΥΔΩΝ**

**ΧΕΙΡΟΥΡΓΙΚΗ ΚΛΙΝΙΚΗ**

**ΚΑΝΟΝΕΣ ΣΤΗΝ ΑΠΕΙΚΟΝΙΣΤΙΚΗ ΔΙΑΓΝΩΣΤΙΚΗ**

* Απαγορεύεται η είσοδος χωρίς ιατρική ποδιά.
* Απαγορεύεται η κατανάλωση τροφίμων και ποτών.
* Τηρούνται όλοι οι κανόνες υγιεινής και ατομικής προστασίας.
* Επιβάλλεται η χρήση εξεταστικών γαντιών.
* Ο προστατευτικός εξοπλισμός (ποδιά μολύβδου – περιλαίμιο) τοποθετούνται σε συγκεκριμένο χώρο (κρεμάστρες) και διατηρούνται πάντα καθαρά.
* Η συγκράτηση του ζώου στην ακτινολογική τράπεζα γίνεται από τον ιδιοκτήτη του ζώου, έπειτα από καθοδήγηση από το προσωπικό που απασχολείται στη Μονάδα Απεικονιστικής Διαγνωστικής. Σε απουσία ιδιοκτήτη χρησιμοποιούνται ειδικές δέστρες και σάκοι άμμου ή πραγματοποιείται ηρέμηση/αναισθησία.
* Το άτομο που συγκρατεί το ζώο φορά κατάλληλη ενδυμασία (ποδιά και περιλαίμιο μολύβδου).
* Στον χώρο του Ακτινολογικού μηχανήματος (για την συγκράτηση του ζώου) απαγορεύεται να εισέλθουν έγκυες, άτομα κάτω των 18 ετών ή άτομα με παθολογικές καταστάσεις θυρεοειδούς.
* Το προσωπικό που απασχολείται στη Μονάδα Απεικονιστικής Διαγνωστικής πρέπει να φέρει ατομικά δοσίμετρα και να έχει την κατάλληλη εκπαίδευση.
* Τα χέρια πρέπει να πλένονται μεταξύ των περιστατικών και η ακτινολογική τράπεζα όπως και ο εξοπλισμός συγκράτησης, να απολυμαίνονται με κατάλληλο απολυμαντικό.
* Όλος ο εξοπλισμός πρέπει να καθαρίζεται και να απολυμαίνεται καθημερινά με διάλυμα χλωρεξιδίνης. Το προσωπικό της ΜΑΔ πρέπει να επιβλέπει ή και να εκτελεί τον καθαρισμό και την απολύμανση του ακτινολογικού εξοπλισμού.
* Ο αριθμός των ατόμων που εμπλέκονται σε απεικονιστικές εξετάσεις, πρέπει να είναι, κατά το δυνατόν, περιορισμένος.
* Διατηρείτε το χώρο του Ακτινολογικού εργαστηρίου και τα μηχανήματα πάντα καθαρά.

**ΒΙΟΠΡΟΣΤΑΣΙΑ ΣΤΗΝ ΑΠΕΙΚΟΝΙΣΤΙΚΗ ΔΙΑΓΝΩΣΤΙΚΗ**

1. Γενικές αρχές

Οι απεικονιστικές εξετάσεις δεν πρέπει να εκτελούνται σε ζώα ύποπτα λοιμώδους νοσήματος, εκτός εάν θεωρούνται απαραίτητες και, όταν είναι εφικτό, να εκτελούνται στο τέλος του ωραρίου. Η ενημέρωση της Μονάδας Απεικονιστικής Διαγνωστικής (ΜΑΔ) για τις διαδικασίες που πρέπει να ακολουθηθούν ώστε να αποφευχθεί η διασπορά λοιμωδών νοσημάτων από ζώα με πιθανές μολυσματικά νοσήματα, είναι πρωταρχική ευθύνη του κλινικού κτηνιάτρου που εξέτασε και παρέπεμψε το ζώο.

* Στα παραπεμπτικά των απεικονιστικών εξετάσεων πρέπει να αναφέρεται με σαφήνεια ο πιθανός κίνδυνος μόλυνσης.
* Η οργάνωση της μεταφοράς του ζώου για απεικονιστικές εξετάσεις, ο προστατευτικός ρουχισμός (ποδιές, γάντια) και οι διαδικασίες που πρέπει να ακολουθούνται, είναι ευθύνη του υπεύθυνου κλινικού.
* Όλοι όσοι έρχονται σε επαφή με το άρρωστο ζώο πρέπει να φορούν γάντια, ειδικό ρουχισμό και να πλένουν τα χέρια τους προσεκτικά, όταν ολοκληρωθεί η εξέταση.
* Ο εκτεθειμένος στο μολυσματικό αίτιο προστατευτικός ρουχισμός πρέπει να τοποθετείται μέσα σε σάκους, με επισήμανση του ύποπτου μολυσματικού παράγοντα και να επιστρέφεται στις ειδικές εγκαταστάσεις για την εξυγίανση του.
* Οι εγκαταστάσεις και ο εξοπλισμός πρέπει να καθαρίζονται και να απολυμαίνονται το συντομότερο δυνατόν. Το προσωπικό της ΜΑΔ πρέπει να επιβλέπει ή και να εκτελεί τον καθαρισμό και την απολύμανση του ακτινολογικού εξοπλισμού.
* Μετά το τέλος της απεικονιστικής εξέτασης των πιθανώς μολυσμένων ζώων, ο χώρος ακτινογράφησης πρέπει να παραμένει κλειστός και να τοποθετείται σήμα για ειδική απολύμανση από το αρμόδιο τμήμα.

**1. Περιστατικά ζώων συντροφιάς**

* + Αν το ζώο είναι ύποπτο για μολυσματική νόσο πρέπει να παραμένει στον ειδικό χώρο νοσηλείας του μέχρι να ετοιμαστεί ο χώρος για την απεικονιστική διερεύνησή του.
	+ Ένα κλουβί ταξιδίου ή μεταφοράς πρέπει να χρησιμοποιείται για τη μεταφορά του ζώου, έτσι ώστε να ελαχιστοποιηθεί η επαφή του με τον υπόλοιπο χώρο των κλινικών.

**2. Περιστατικά παραγωγικών ζώων**

* + Πρέπει να χρησιμοποιείται, όταν αυτό είναι εφικτό, φορητό ακτινολογικό μηχάνημα για την ακτινογράφηση ζώων, στα οποία γνωρίζουμε ή υποπτευόμαστε την ύπαρξη λοιμώδους νοσήματος.
	+ Τα μικρά μηρυκαστικά πρέπει να μεταφέρονται στη ΜΑΔ με καροτσάκι μεταφοράς ή φορείο, αν αυτό είναι εφικτό.
	+ Το προσωπικό της ΜΑΔ κατά την είσοδό του σε χώρο διαμονής μεγάλων ζώων πρέπει να ακολουθεί το πρωτόκολλο ενδυμασίας που απαιτείται για το χώρο αυτόν.

**3. Χώρος και εξοπλισμός ακτινογράφησης**

* + Να πραγματοποιείται ψεκασμός ή σφουγγάρισμα του πατώματος με το κατάλληλο απολυμαντικό (πχ διάλυμα Vircon-Α456Ν), μετά από περιστατικό ύποπτο λοιμώδους νοσήματος.
	+ Οι ποδιές και τα γάντια μολύβδου πρέπει να ψεκάζονται με το κατάλληλο διάλυμα μετά από τη χρήση τους σε περιστατικό ύποπτο λοιμώδους νοσήματος.
* **Πρώτες βοήθειες:** Σε περιπτώσεις μικροτραυματισμών υπάρχει φαρμακείο στην Κλινική.
* **Ιατρική βοήθεια παρέχεται από** **Γενικό Νοσοκομείο Καρδίτσας** (**Τμήμα Επειγόντων περιστατικών). Τηλέφωνο επικοινωνίας 2441351520 / ΕΚΑΒ Τηλέφωνο επικοινωνίας 166.**
* **Σε περίπτωση πυρκαγιάς υπάρχει σύστημα πυρόσβεσης με νερό καθώς και πυροσβεστήρες ξηράς κόνεως στο διάδρομο κάθε ορόφου / ΠΥΡΟΣΒΕΣΤΙΚΗ Τηλέφωνο επικοινωνίας 199.**

**Διατηρείτε το χώρο της Κλινικής και τον εξοπλισμό πάντα καθαρά.**